# 00 Parasport Danmark Logo Farver DK - VerticalREFERAT AF BESTYRELSESMØDE

# D. 21. MARTS 2024

**Deltagere:** John Petersson (JP) – fast mødeleder, Jens Boe Nielsen (JBN), Asger Krebs (AKR), Lene van der Keur (LvdK) – via Teams, Jan S. Johansen (JSJ) – via Teams, Svenn Folkmann (SFO), og Even Magnussen (EM).

**Desuden deltog:** Ivan Løvstrup (IL) – via Teams, Hanne Hede (HHE), og Michael Møllgaard Nielsen (MMN).

**Afbud:** Jannie Hammershøi (JH), Søren Jul Kristensen (SJK), Tine Rindum Teilmann (TRT).

## DAGSORDEN

**Praktiske forhold**

1. Godkendelse af dagsorden
2. Godkendelse af referat fra bestyrelsens møde d. 15. jan. 2024
3. Opfølgning på bestyrelsens møde d. 15. jan. 2024
4. Fastsættelse af datoer og tid for bestyrelsesmøder m.v.
5. Internationale møder/konferencer
6. Internationale stævner/mesterskaber/turneringer

 **Sager fra ledelsen og bestyrelsen til orientering**

1. Nyt fra ledelsen
2. Nyt fra bestyrelsen.
3. Status bestyrelsens beretning 2023
4. Fejring af Parasport Danmark som årets specialforbund 2023
5. Statusmøde med DIF vedr. strategiaftale

**Sager til beslutning**

1. Økonomi – årsregnskab 2023
2. Ordens-og amatørudvalgets regulativ.
3. Kulturministerens Idrætspris 2024

**Sager til drøftelse**

 **Eventuelt**

### PRAKTISKE FORHOLD

#### Ad 1 Godkendelse af dagsorden.

 Dagsordenen blev godkendt.

#### Ad 2 Godkendelse af referat fra bestyrelsens møde d. 15. jan. 2024

 Referatet fra bestyrelsesmødet den 15. januar 2024 blev godkendt og underskrevet af de tilstedeværende.

#### Ad 3 Opfølgning på referatet fra bestyrelsens møde d. 15. jan. 2024

Intet til dette punkt.

#### Ad 4 Fastsættelse af datoer og tid for bestyrelsesmøder m.v.

###### Kommende bestyrelsesmøder:

De kommende bestyrelsesmøder foreslås til afholdelse på følgende datoer og tidspunkter:

* 20. april 2024 (i forb. m. Repræsentantskabsmøde) kl. 10.00-11.30

###### Andre møder og arrangementer:

Internationale arrangementer i Danmark samt større tværgående arrangementer opføres her.

* Repræsentantskabsmøde, 20. april 2024, Scandic Kolding.
* DIF Årsmøde, 4. maj 2024, Idrættens Hus, Brøndby (JP/IVL)
* SO idrætsfestival, 24. – 26. maj 2024 i Frederikshavn.
1. Alle bestyrelsesmedlemmer inviteres til at besøge idrætsfestivalen. Hvis I ønsker dette, bedes I senest den 1. april sende en mail til Anette Svejstrup (asv@parasport.dk) med oplysninger om ønsker til overnatning og måltider.
2. I kan orientere jer i bilaget med Gæsteprogrammet.

#### Ad 5 Internationale møder/konferencer

* IPC Extraordinary General Assembly, 17. maj 2024, online kl. 11.00. (JPE/IVL)
* SOEE Leadership Conference, 14. – 17. oktober 2024, Berlin
* Pressalit Sports Academy 2024, oktober 2024

#### Ad 6 Internationale stævner/mesterskaber/turneringer

* Musholm Cup 2024, 29. – 31. marts 2024, Musholm
* EM 2024 i svømning, 21. – 27. april 2024, Funchal, Madeira
* VM 2024 i atletik, 17. – 25. maj 2024, Kobe, Japan
* EM 2024 i skydning, 30. maj – 7. juni 2024, Granada, Spanien
* Paralympiske Lege 2024, 28. august – 8. september 2024, Paris
* VM 2024 i cykling, 21. – 29. september 2024, Zürich, Schweiz
* EM 2024 I Powerchair Hockey, 20.-28. oktober 2024, Musholm

### SAGER FRA LEDELSEN OG BESTYRELSEN TIL ORIENTERING

#### Ad 7 Nyt fra ledelsen

###### Sommerhøjskole

Så foreligger programmet for årets sommerhøjskoletilbud, som i år afvikles den 1. – 7. juli, og som altid på Egmont Højskolen. Årets hovedfag er Cykling, Kørestolsrugby, Powerchair Football, Sejlads og vandsport, Svømning, En krop i bevægelse og Idræt på kryds og tværs. Invitationen kan ses her: [Uge-27-Idraet-for-alle-Brochure-v2a\_m\_blanket.pdf (egmont-hs.dk)](https://www.egmont-hs.dk/wp-content/uploads/2024/02/Uge-27-Idraet-for-alle-Brochure-v2a_m_blanket.pdf) og hvis ikke allerede nu så inden længe også her: [Sommerhøjskole med parasport - parasport.dk](https://parasport.dk/aktiviteter/oevrige-aktiviteter/sommerhoejskole-med-parasport/).

###### Uddannelse

Pressalit Sports Academys Træner og Holdleder Netværk.

Den 23. februar afholdte vi i Elsass Fondens lokaler Pressalit Sports Academy Træner og Holdleder Netværk. Her gennemførte vi en spændende og givende dag om præstationsoptimering og forståelse af atleternes muligheder.  Direktør for Elsass Fonden Patricia de Lipthay Behrend kom om formiddagen med et tankevækkende oplæg om CP og Neuroplasticitet, der pegede på udfordringer og muligheder for mange af vores atleter, og ikke kun ift. vores atleter med CP. Om eftermiddagen tog præstationsingeniør Andreas Top Adler fra Team Danmark os med ind i sin verden og inspirerede og udfordrede os til at se nye måder for, hvordan Danmark kan vinde flere medaljer til de Paralympiske Lege i Paris 2024 og LA i 2028. Han rejste bl.a. spørgsmålet om ydeevnen i de hjælpemidlerne, som vores atleter bruger, altid skal være underlagt det almene menneskes fysiske formåen. I mellem og efter oplæggene var der god mulighed for at netværke og drøfte daglige udfordringer.

###### Infomøde for medarbejdere på Elsassfonden

Efter at Elsassfonden i efteråret havde inviteret vores konsulenter til et informationsmøde, hvor de fortalte om fondens arbejde, var rollerne byttet den 9.2. Her fortalte vi ca. 20 af fonden medarbejdere om vores arbejde. Ud over en generel indflyvning ved Ivan, satte vi fokus på vores idrætter (Søren), klassifikation (Anne Dorte) og rekruttering (Teis). Alle tre temaer med et generelt udgangspunkt afsluttende med CP-fokus.

###### Idrætscertificering af fire specialskoler/centerafdelinger i Brønderslev Kommune

13. marts var datoen, hvor vi idrætscertificerede de første specialskoler. Aftalen med Brønderslev Kommune gik på at samle erfaringer fra DGI´s idrætscertificering af folkeskoler med vores idrætscertificering af specialinstitutioner, og tage det bedste/relevante med i et nyudvikforløb. Samarbejdet med Brønderslev Kommune løber til og med skoleåret 2025/26, da alle medarbejdere gennemgår kursusforløb med forskudt start, så næste holder begynder august 2024. Derudover er der indlagt opfølgningsmoduler for alle. Forløbet delevalueres af en arbejdsgruppe til august. Forløbet er finansieret af Steno Diabetes center Nordjylland, og der er følgeforskning i samme periode.

###### FRAME-EX projekt

Efter afslag fra Novo Nordisk Fonden om støtte til FRAME-EX projektet (FRAME running for EXercise and participation in children and young people with physical disabilities), har projektgruppen arbejdet på en opdateret ansøgning, denne gang målrettet Elsass Fonden. Elsass Fonden har i længere tid været opmærksomme på projektet, og projektlederen (Camilla Marie Larsen – University College Lillebælt) har været dialog med fondens Forskning & Udviklingsafdeling om det videnskabelige potentiale i projektet og er blevet opfordret til søge. Fra Parasport Danmarks side har vi i samarbejde med Camilla været de primære kræfter i arbejdet med at gå i yderligere dialog med de fire kommuner, som tidligere er blevet adspurgt og har vist interesse for deltagelse i projektet. De har alle gentilkendegivet interessen i at være aktive deltagere i projektet og med den styrkede dialog med kommunerne er håbet, at den netop indsendte ansøgningen nu står endnu stærkere. Der forventes svar på ansøgningen i slutningen af april.

Bag projektet står udover University College Lillebælt og Parasport Danmark SDU, FIIBL, Othopaedic Research Unit og Parasport Frederiksberg.

###### Special Olympics Idrætsfestival 2024

Tilmeldingen til festivalen løber vanen tro fra 15. januar til 15. marts. Registreringen gik hurtigt fra starten og vi har hele tiden ligget foran statistikken fra 2022. Da det gik meget bedre end forventet, måtte vi allerede fredag d. 1. marts lukke for tilgang. Det skyldes ikke idrætterne/idrætsfaciliteterne, her er der stadig plads (dog bowling undtaget), men den samlede kapacitet til aftenfesten gjorde at vi lukkede tilmeldingsmodulet, i første omgang midlertidig. Alle registrerede foreninger/institutioner/udenlandske forbund fik besked på at få færdiggjort tilmeldingerne – og denne proces har medført, at vi inden den annoncerede deadline har nået max på 1.200 atleter/trænere/ledere. Udover de danske deltagere er der tilmeldinger fra Finland, Færøerne, Island, Norge, Sverige, Tyskland samt debutanterne fra Grønland.

Målet vi i sin tid satte sammen med Frederikshavn kommune var 1.000 tilmeldinger, så der er jubel i styregruppen, hvor vi nu går ind i den sidste planlægningsfase. Her er der fokus på idrætsprogrammer, sideevents og detaljer som indkvarteringsoversigter, busplaner og vagtplaner. Som bekendt finder festivalen sted i Frederikshavn i dagene 24.-26. maj, og vi vil inden længe udsende invitationer til VIP-arrangementet.

###### En del af holdet – fodbold for børn og unge med handicap eller særlige behov

”En del af holdet”-projektet, der har til formål at gøre det muligt for endnu flere børn og unge med handicap eller særlige behov at blive en del af fodboldklubbernes positive fællesskaber, har rundet det første projekt år. 23 klubber med hold for målgruppen er i løbet af det første år blevet en del af projektet, hvoraf 18 er eksisterende tilbud og fem er nyopstartede tilbud. I løbet af foråret forventes endnu flere nye tilbud at starte op.

Igennem projektet har vi fået mulighed for at invitere trænere/frivillige samt spillere og deres forældre/søskende fra En del af holdet-fodboldtilbuddene i hele landet til herrelandsholdets testkamp mod Færøerne på Brøndby Stadion 26. marts. Et sted mellem 250 og 300 personer fra projektet vil være at finde på lægterne til kampen.

###### Special Olympics Skolefodboldstævne 2024

Traditionen tro afholder vi til maj Special Olympics Skolefodboldstævne for specialskoler og skoler med specialklasser i samarbejde med hhv. DBU Jylland, Silkeborg IF, DBU Sjælland og Brøndbyernes IF. Skolefodboldstævnerne afvikles i Silkeborg den 8. maj og i Brøndby den 15. maj. Igen i år er det muligt at tilmelde hold i to forskellige turneringer: 8-mands for elever i alderen 12-18 år og 5-mands for elever i alderen 6-13 år. Der er igen i år god opbakning til stævnerne. Der er tilmeldingsfrist 22. marts. Læse mere her: Special Olympics Skolefodboldstævne - parasport.dk

###### VIRTUS

I Parasport Danmarks Virtus-projekt har vi primært fokus på 3 idrætter: Atletik, Bordtennis og Svømning.

Atletik og svømning havde i 2023 henholdsvis 4 og 5 deltagere ved Global Games i Vichy.

Bordtennis har fra 2024 ansat en træner, som skal afsøge området for potentielle Virtus-deltagere.

Virtus projektet har modtaget 600.000kr fra Parasport Danmarks strategiske midler for perioden 2024-2027. 240.000kr er afsat til aflønning af trænere. 100.000kr bliver brugt på at vedligeholde og udbygge det allerede eksisterende miljø, der er blandt atleterne bl.a. via fællessamlinger for alle idrætterne. De resterende midler går til deltagelse i European Summer Games i 2026 og Global Games 2027. Sidstnævnte afholdes i Kairo, hvor vi allerede nu har sat et mål om, som minimum, at bibeholde den flotte 5.plads i medaljetabellen, som vi fik i Vichy i 2023.

###### Rising Stars Svømning

Rising stars svømning har vokseværk. Nu er der 4 klubber der tilbyder Rising Stars svømning nemlig Frem Odense, Roskilde Svømning, Parasport Aalborg og Lyngby Svømmeklub. Horsens Svømmeklub er på vej med et svømmehold. Som noget helt nyt har Lyngby svømmeklub etableret et Rising Stars varmtvandshold, hvilket betyder vi kan sige velkommen til en ny gruppe børn med et svært fysisk handicap.

###### WPA’s Grand Prix stævne i Tunesien

Det danske Frame Running landshold var mødt talstærkt op til konkurrence til WPA’s Grand Prix stævne i Tunesien.

Det blev til nogle virkelig flotte præstationer, hvor Lasse Kromann løb om kap med kørestolsracerne fra Kenya og Tunesien. Han fik en meget flot tid på 19.27 sek.

I pigernes heat var der mødt konkurrenter op fra Norge. Her viste de danske piger særklasse og Karla Risum tog guldet med en ny PR på 18.77 sek, efterfulgt af Andrea Stokholm Overgaard som tog sølvet med et fejlfrit løb og en super hurtig tid på 20.24 sek., og Kristine Hagen Jakobsen hapsede bronze med en ekstrem flot tid på 21.01 sek. efter en længere skadespause.

Det danske landshold har ydet en særdeles god præstation i Tunesien, både på træningsbanen og til konkurrencen. Det lover godt for det kommende VM i Japan til maj, som vi ser meget frem til.

###### Frame Running åben hus d. 29. april

Den 29. april gentager vi åbent hus i Randers, Aarhus og på Frederiksberg, og der er allerede nu vist interesse fra nye potentielle løbere.

###### Frame Running Camp & Cup 2024

Forhåndstilmelding er nu overstået og der er nu 119 atleter samt 127 staff fra 20 lande. Derudover er der tilmeldt 7 kursister til trænerkurset.

WPA (World Para Athletics) afholder et kursus for internationale atletik klassifikatører som skal undervises i det nye klassifikationssystem. Dette kursus afholdes fra d. 3.-6. juli. WPA stiller også op med 4 klassifikationspaneler som skal klassificere omkring 96 atleter i løbet af de første 4 dage på campen.

Selve campen afholdes fra d. 7.-14. juli i Bagsværd.

###### Cykling

Med udgangen er 2023 er Jesper Hvalsø stoppet som landstræner for paracyklingen. Jesper nåede at være landstræner i paracykling igennem otte år og har ydet en på alle måder påskønnelsesværdig indsats. Vi er rigtig glade for at have fundet en kompetent afløser i Amalie Winther Olsen der bliver ny Sportslig Ansvarlig og Landstræner for paracykling i Danmark. Vi er overbevist om at Amalie som bl.a. tidligere professionel cykelrytter med otte danske mesterskaber, erfaring fra både bane og landevejscykling, tre års trænergerning i Cykling Odense for klubbens unge talenter samt personligt kendskab til flere internationale parasportsatleter vil være en gevinst for Paracyklingen i Danmark. Parasport Danmark håber bl.a., at Amalies store netværk og kendskab til cykeldanmark kan få skabt nogle nye samarbejder og muligheder, der kan bidrage til at præge den fremtidige udvikling af paracykling i Danmark i de kommende år. Paracykellandsholdet har årets første samling den 23. marts i Odense.

###### Lancering af klubmeddelelser

For at styrke kommunikationen med Parasport Danmarks klubber og tilbyde et nemt overblik over aktuelle tilbud, aktiviteter og udviklingsprocesser i Parasport Danmark, har nyhedsbrevet ’Klubmeddelelser’ set dagens lys. Det vil fremover blive sendt direkte til medlemsforeningerne seks gange årligt med information, der er aktuel og skønnes relevant for alle eller en stor del af klubberne. Ofte vil der være tale om meddelelser, der opfordrer klubberne til handling (fx ansøgning til puljer, tilmelding til aktiviteter, kurser eller lign.).

###### Åbne redaktionsmøder

Fire gang årligt vil Kommunikation og Kommerciel invitere alle kolleger til at blive en del af redaktionen. Det sker gennem åbne møder i Brøndby og på Teams, der skal skabe overblik over aktuelle og kommende aktiviteter og projekter i parasporten og skabe endnu bedre betingelser for at prioritere og planlægge kommunikationsindsatsen. Det er ambitionen, at møderne munder ud i en konkret indholdsplan for Parasport Danmarks kanaler samt klare og realistiske aftaler om, hvordan både medarbejdere og frivillige på bedste vis kan understøtte arbejdet.

Det første åbne redaktionsmøde vil blive afholdt i slutningen af marts.

###### Fortsætter i Idrætsmonitors debatpanel

Parasport Danmark og formand John Petersson er inviteret til at fortsætte som fast bidragyder til Idrætsmonitors debatsektion i første halvår af 2024. Det betyder, at vi udkommer med mindst fire debatindlæg til det digitale nyhedsmedie under Politiken, der har fokus på idrættens udvikling og samfundsbetydning.

Årets første debatindlæg fra Parasport Danmark var en påmindelse om at anerkende og fejre de idrætsforeninger, der skaber rum og fællesskaber for voksne mennesker med udviklingshandicap uden samme medieinteresse og brede appel som de mange indsatser over for børn og unge.

#### Ad 8 Nyt fra bestyrelsen

##### Nyt fra JP:

Har deltaget i følgende arrangementer og møder:

* Pressalit årets para-atlet – Vinder: Alexander Hillhouse, samt udtagelse af første atlet til PL i Paris: Lisa Gjessing.
* Åbning af Tryghedsfondens Familiehus ved Bodil Eskesen Centret (BEC).
* Statusmøde om udlodningsmidler.
* DIF-Statusmøde om vores strategispor. Flot tilbagemelding fra DIF’s strategi-konsulent.
* Møde med repræsentanter fra fodboldudvalget og efterfølgende møde med repræsentanter fra Stjernedrys og fodboldudvalget
* Lodtrækning til EM i Powerchair Hockey på Musholm.
* Økonomiudvalgsmøde – en flot Årsrapport 2023 med tilhørende revisionsprotokol uden anmærkninger. Flot arbejde af vores økonomiafdeling.
* Møde med repræsentanter fra Vejle Kommune om fremtidige fælles arrangementer og samarbejde.
* IPC-bestyrelsesmøde i Bonn, hvor bestyrelsen godkendte den nye Classification Code og regler for deltagelse i PL i Paris for individuelle og neutrale atleter fra Rusland og Hviderusland. IPC afholder online generalforsamling i maj, hvor Classification Code skal til afstemning hos medlemmerne.
* EPC Ekstraordinær Generalforsamling (online) om deltagelse i PL i Paris for individuelle og neutrale atleter fra Rusland og Hviderusland, hvor de europæiske nationer ønsker strengere regler/kriterier end besluttet af IPC. Brev videresendt til IPC herom.
* Oplæg til forbundets medarbejdere om den vedtagne Vision og Strategi og bestyrelsen igangsatte og fremtidige planer for den videre implementering heraf.
* Møder med både eksisterende og potentielle sponsorer vedrørende støtte til forbundets mange fremtidige aktiviteter. Positive udfald, som vil blive offentligt senere på året.

##### Nyt fra JBN:

* + - Bestyrelsesmøde på Idrætsskolen for udviklingshæmmede. De har fået reduceret bevillingen lidt og der må skæres noget.
		- Vi har færdiggjort vores oplæg til organisationsjusteringen, efter at vi har holdt endnu 3 dialogmøder. Her var der god debat og gode forslag til mindre korrektioner. Jeg tror, at vi har fået gødet jorden godt, når det skal fremlægges på Rep.mødet. Punktet behandles på B-mødet og det er således muligt at foretage mindre rettelser, hvis der stadig er. Jan og jeg har skrevet en leder om ændringerne til næste nummer af Parasport.
		- Haft et møde med Anders D. og MMN om Virtusarbejdet. Vores bevilling er blevet særdeles godt modtaget i kredsen af folk, som arbejder med gruppen. Det fremgår jo af nyhedsbrevet, hvordan pengene tænkes anvendt.
		- Jeg deltog i møde om Idrætshistorie. De enkelte forbund opfordres til at dokumentere deres historie og vi fik eksempler på, hvordan nogle forbund allerede arbejder med at dokumentere. Vi er jo godt med i forhold til vores studiecenter (hvor vi netop har modtaget en del materiale fra Lavia København og hvor vi også modtager materiale fra Mogens Justesen). Måske kan vi få en hjemmeside på vores egen hjemmeside, hvor der kan lægges noget materiale og links til, hvor man kan finde mere.
		- Jeg har skrevet en lille artikel om parasporten (historien og vejen ind til at dyrke idræt) til Videnscenteret. Det er vist meningen, at den skal trykkes til medlemmer af ungdomskredsen i Dansk Handicap Forbund - unge mellem 15 og 36 år.
		- På mandag er der bestyrelsesmøde i Videnscenteret.

####  Nyt fra LvdK:

* + - Deltaget i to ud af 3 dialogmøder om ny struktur. Der var mange gode snakke og spørgsmål, og en del af disse er også at se i seneste udgave af materialet.
		- 11. marts online breddeudvalgsmøde:

Her vedtog vi bla.at nedlægge sommersportsskolerne. Der har de seneste år ikke været den store tilslutning til disse og der er blevet brugt megen krudt fra medarbejder side på at få dem op at stå.

I år bliver der nok gennemført 3 sommersportsskoler, dog kun udført med frivillig indsats.

Fristen for indsendelse af kandidater til ”ildsjæleprisen” er også slut og vi er i proces med at finde dette års modtager.

* + - Sammen med Søren har jeg gennemgået evalueringen af rekrutteringsstrategisporet.

Det er beskrevet et andet sted, men det har vist sig svært at gennemføre Paraspots i kommunerne.

* + - Deltog med en stand med en romaskine til generalforsamlingen i Dansk Forening for Rosport for at promovere roning for handicappede og andre med særlige behov.

Der er en begyndende interesse for dette.

Deltog også efterfølgende til selve generalforsamlingen.

Nyt fra SFO:

* + - 12.3.2024 Århus: Daniel Wagner PL-udtagelse og JYSK Bring Dedication legat.
		- 24.2.2024 Elsass; Træner- og Holdleder-netværk - Pressalit Sports Academy - med fint oplæg om CP-konsekvenser ved Patricia de Lithay Behrend samt interessant info fra Team Danmarks præstationsingeniør Andreas Top Adler, der burde give gode muligheder for at understøtte PD-atleter.
		- 24.01.2024 KVIK Kastrup: Alexander Hillhouse.
		- 1.2.2024 Ry Pressalit: Årets Para-atlet

PL-udtagelse Lisa Gjessing

* + - 20.11.2023 Greve Badminton-træning: Catrine Rosengren.
		- 30.11.-3.12.2023 Pitztal, AUT: Para-alpin-ski.
		- 23.-26.11.2023 Resterhöhe, AUT: Para-alpin-ski.

##### Nyt fra EM:

Jeg har haft mit sidste møde med DIF udviklingsudvalg, der det seneste år har arbejdet med Ligestilling, Diversitet og Inklusion.

Vi er endt med en indstilling til DIF’s bestyrelse der mest koncentrerer sig om en diversitetsstrategi.

Udvalgsarbejdet blev sat i gang fordi DIF’s bestyrelse havde et bredt politisk ønske om at diversitet ikke bare omhandler køn.

Udviklingsudvalgets opgave har altså bygget videre på den nuværende diversitetsstrategi der har en målsætning om at først og fremmest få flere kvinder ind i bestyrelserne i specialforbundene og DIF’s bestyrelse, en økonomisk incitamentsmodel der gerne skulle udmønte sig at der er en kønsfordelingen i bestyrelserne på minimum 30/70 i 2025.

 Udviklingsudvalgets anbefaling:

* DIF-idrætten anskuer diversitet som et begreb, der rummer både ligestilling, mangfoldighed og inklusion. Vi ved fra forskningen, at kønsdiversitet er en stærk accelerator for at styrke mangfoldighed, men ligestilling mellem kønnene er ikke det samme som mangfoldighed generelt. På samme vis er inklusion et vigtigt fokusområde for at sikre, at der ikke blot fokuseres på en lige repræsentation i bestyrelserne, men at det reelt betyder, at hele bestyrelsen får indflydelse på beslutningerne.
* DIF-idrætten forsat opstiller mål for kønsdiversitet på tværs af hele idrætten (60/40), men at der yderligere skal opstilles mål for f.eks. aldersdiversitet samt individuelle målsætninger for mangfoldighed og inklusion i det enkelte forbund. Det betyder i praksis, at hvert forbund skal tage stilling til den nuværende situation i forbundet, udarbejde en handleplan for området og dele viden om indsatserne.
* DIF skal gå forrest med mål om en kønsfordeling på 60/40, en jævn aldersspredning, og at der som minimum er en fra hver landsdel i bestyrelsen
* DIF stiller konsulentbistand og værktøjer til rådighed til at understøtte forbundenes arbejde med området. Det gælder eksempelvis viden om målgrupper, uddannelse, værktøjer kompetenceafklaring, organisationsudvikling, employer branding mv.
* Udviklingsudvalget anbefaler, at DIF tilbyder uddannelse til nuværende og potentielle bestyrelsesmedlemmer. Det handler dels om, at de nuværende bestyrelsesmedlemmer klædes på til at åbne bestyrelsesrummet op og involvere bredt, og dels om at klæde potentielle bestyrelsesmedlemmer på til at varetage opgaven.

Dilemmaerne i forhold til ovenstående anbefalinger ligger i at alle forbund langt fra er ens, hvilket medfører at nogle af forbundene er tæt på at opfylde anbefalingerne og andre er meget langt fra på grund af idrættens grundlæggende egenskaber og sammensætning.

Anbefalingerne bliver præsenteret ved DIF’s årsmøde i maj.

Det har været en rigtig god og spændende proces at være en del af. Rikke Rønholt, der er DIF bestyrelsesmedlem, har været udvalgets leder, har været ekstremt skarp på problemstillingerne og hun har samtidig været god til at inddrage udvalgets forskellige personers inputs til hvordan strategien vil være spiselig for DIF og specialforbundene. DIF-konsulenterne har støttet udvalgets proces og gjort at ide-genereringen er blevet beskrevet, struktureret og opsamlet i skriftlige formuleringer. Vi har fået gode inputs fra eksterne aktører der har arbejdet med diversitetsspørgsmålet.

Jeg vil lave et forklæde om hvordan vi i Parasport Danmark kan komme i gang med Diversitets Strategien ved første bestyrelsesmødet efter repræsentantskabsmødet måske i samarbejde med en af PD-konsulenterne.

Næste udviklingsudvalg kommer til at omhandle AI i idrætten. Hvis de vil have mig, vil jeg gerne være med der også. Jeg kan se nogle perspektiver i forhold til videoanalyse og klassifikationssystemer i vores forskellige Para-idrætter.

#### Ad 9 Status bestyrelsens beretning 2023

 Bilag: forklæde, beretning i wordformat

 Resumé**:** Den endelige Word-udgave af Årsberetning 2023 er vedhæftet som bilag.

 Den sættes op grafisk i løbet af marts og kommer fra tryk senest den 27. marts. Såfremt der foreligger en trykklar endelig udgave af den layoutede version, eftersendes den inden bestyrelsesmødet den 21. marts.

 Bestyrelsen har efterfølgende fået den trykklare fil af årsberetningen tilsendt som pdf.

 **Konklusion:** Bestyrelsen udtrykte stor tilfredshed med Årsberetningen 2023.

#### Ad 10 Fejring af Parasport Danmark som årets specialforbund 2023

Bilag: forklæde, notat.

Resumé: Bestyrelsen har tidligere nikket til program og budget. I bilaget fremgår det endelige program samt budget.

Der er lagt op til, at John holder den officielle festtale under festmiddagen. Hvis der er andre, som skal opfordres til at holde en tale, hører vi gerne herom.

 **Anbefaling til bestyrelsen:** Bestyrelsen tager orienteringen til efterretning.

 **Konklusion:** Bestyrelsen tog orienteringen til efterretning.

#### Ad 11 Statusmøde med DIF vedr. strategiaftale

Bilag: forklæde, statusnotat

Resumé: Den 11. marts 2024 holdt Parasport Danmark statusmøde med DIF vedr. vores strategiaftale.

På baggrund af mødet har DIF’s strategikonsulent udarbejdet vedlagte statusnotat.

Heri bemærkes det overordnet fra DIF’s side, at Strategikonsulenten vurderer, at PD arbejder målrettet med sine fire strategispor, herunder at PD er godt på vej til at opfylde de langsigtede resultatmål i den samlede strategiaftale.

Anbefaling til bestyrelsen: Bestyrelsen tager orienteringen til efterretning

Konklusion:Bestyrelsen tog orienteringen til efterretning.

### SAGER TIL BESLUTNING

#### Ad 12 Økonomi – årsregnskab 2023

1) Årsrapport og revisionsprotokol 2023

Bilag: forklæde, årsrapport 2023, revisionsprotokollat, bonusmateriale

Resumé: På Økonomiudvalgsmøde den 6. marts 2024 blev årsrapporten og revisionsprotokollatet gennemgået af ekstern revision.

ØU indstiller årsrapporten og revisionsprotokollatet til bestyrelsens godkendelse.

Anbefaling til bestyrelsen: Godkendes.

Beslutning:Bestyrelsen godkendte Årsrapport 2023 og revisionsprotokol 2023

2) Budget 2025 & 2026 til repræsentantskabsmøde 2024

Bilag: forklæde, budgetbemærkninger, budget 2025 og 2026.

Resumé: Efter godkendelse på sidste bestyrelsesmøde er vedhæftede opsummering samt budgetbemærkninger udarbejdet, så det kan bilægges materialet til repræsentantskabsmødet

Anbefaling til bestyrelsen: Godkendes.

Beslutning:Bestyrelsen godkendte Budget 2025 & 2026 til fremlæggelse på repræsentantskabsmøde 2024

#### Ad 13 Ordens- og amatørudvalgets regulativ.

 Bilag: forklæde, regulativ

Resumé: Af Parasport Danmarks Love § 15 fremgår følgende:

 Ordens- og amatørudvalget er forbundets højeste domstol.

 Ordens- og amatørudvalgets arbejde fastlægges i et regulativ herom.

 Regulativet udarbejdes af bestyrelsen og skal godkendes af DIF.

Herudover fremgår det af DIF’s Lovregulativ IV ”Minimumsregler for Danmarks Idrætsforbunds medlemsorganisationers ordensudvalg” § 9:

Regler for ordensudvalget skal udfærdiges af medlemsorganisationens bestyrelse og godkendes af dennes repræsentantskab efter at have været forelagt Danmarks Idrætsforbund, hvis bemærkninger til bestyrelsens udkast ligeledes skal forelægges repræsentantskabet.

 Regulativet har være forelagt DIF, som ikke har bemærkninger hertil.

Anbefaling til bestyrelsen: Det anbefales, at bestyrelsen godkender vedlagte regulativ med henblik på at det fremlægges for repræsentantskabet den 20. april til godkendelse.

Beslutning:Bestyrelsen godkendte Ordens og amatørudvalgets regulativ til endelig godkendelse på repræsentantskabsmødet den 20. april 2024.

#### Ad 14 Kulturministerens Idrætspris 2024

 Bilag: forklæde, indstillingsbrev og oversigt

Resumé: Den 12. marts 2024 modtog Parasport Danmark vedlagte indstillingsbrev fra Kulturministeriet.

På mødet vil administrationen komme med forslag til mulige kandidater.

Anbefaling til bestyrelsen: Bestyrelsen vælger evt. en kandidat til indstilling

Beslutning: Bestyrelsen valgte at indstille en kandidat.

**SAGER TIL DRØFTELSE**

**EVENTUELT**

Den administrative løsning af klassifikationsopgaven blev kort gennemgået under eventuelt.

Ref.: IVL/go